title: Ordinador
text: Un ordinador u computadora, ye un aparato que sirve ta procesar información seguindo uns procedimentos determinatos. Encara que aparatos como l'abaco y atras calculadoras mecanicas dentren en ista definición, os ordinadors mudernos son aparatos electronicos, alazetatos en l'Alchebra de Boole y o sistema binario.
  
  Partis d'un ordinador
  
  O procesador 
  O celebro d'a maquina ye o procesador u a unidat central de proceso (CPU). Ye un chip con millons de microtransistors capable d'executar millons d'instruccions por segundo. Ye o encargato d'agafar os datos de dentrada, y executar as instruccions d'un programa informatico ta chenerar unos resultatos (datos de salita). A suya potencia la da la suya velocidat mesurata en Hertzios(GHz), o tipos de CPU (Pentium 3, Pentium 4, Athlon,...), y a mesura d'a memoria cache que incorpora (puede estar de nivel 1, 2 u 3).
  
  Ye muntato en a caixa (tamién clamata torre) que contién as partis de l'ordinador que han de ser más amanatas a lo procesador.
  
  A memoria prencipal 
  A memoria ye a encargata d'almadazenar os datos y os programas que s'han de ninviar a lo procesador, ta la suya execución. Tamién s'encarga d'alzar os datos que iste chenera.
  
  Se clama memoria prencipal a la que procesador accede dreitament més a sobén. Por as suyas caracteristicas, por un regular s'emplega a memoria de tipo RAM (memoria d'acceso aleatorio) ta ista función.
  
  Todas as unidatz de memoria se pueden clasificar seguntes a capacidat (256 megabytes (MB), 512 MB, ...) y o tipo (de menos rapida a más); SDRAM(100), SDRAM(133), DDR (266), DDR(333), DDR(400),...
  
  Dispositivos d'almadazenamiento 
  Por qüestions tecnicas, d'ordinario ye imposible almazenar tota la información en a memoria prencipal. Por ista enchaquia, existe a memoria segundaria, an s'almadazena toda la información con a que no siga treballando o procesador en ixe inte. En cheneral, ista ye constituita por toda una serie de dispositivos d'almadazenamiento diferenciatos d'a computadora en si mesma.
  
  A diferencia d'a memoria prencipal, que gosaba estar volatil (se borra en apagar l'ordinador), os dispositivos d'almadazenamiento gosan estar no volatils (se conserva o suyo contenito quan s'apaga l'ordinador). Bi ha diferens tipos: disquets, discos duros, CD (Disco Compacto), DVD, cintas, memorias flash, ...
  
  Dispositivos de dentrada y surtida (E/S) 
  Nos premiten comunicar-nos con l'ordinador;
  
   De dentrada; o teclato, a rata, o joystick, o escaner, o microfón, a webcam, ...
   De surtida; o monitor, l'altavoz, a imprentadora,...
  
  Atros dispositivos 
  
  Dentro d'a caxa de l'ordinador (u a torre), cal conectar o procesador con totz os atros dispositivos, ta fer-lo, s'emplega la placa alazet, sobre la que s'instala;
   O procesador.
   A memoria prencipal.
   Os dispositivos d'almazenamiento.
   Os dispositivos de dentrata y salita.
   Os buses (conecten os dispositivos internos entre ells).
   A tarcheta de vidio (construye as imachens que se veyen por o monitor).
   A tarcheta de sonito (premite a reproducción y gravación d'audio).
   A fuent d'alimentación (proporciona la electricidat que amenistan os diferens components).
   Os puertos de comunicacions (conectan con dispositivos externos) (USB, serie, paralelo, PS/2,...).
  
  Menas d'ordinadors
  
  Seguntes a suya grandaria 
   Mainframe.
   Superordinador.
   Miniordinador.
   Microordinador.
   Ordinador personal.
   Ordinador domestico.
   Ordinador portiable.
  
  Seguntes a suya arquitectura 
   Ordinador analochico.
   Ordinador dichital.
   Ordinador quantico.
   Ordinador quimico.
   Ordinador ADN.
   Ordinador optico.
   Ordinador neuronal.
  
  Se veiga tamién 
   Tarabidau fisico.
   Software.
  
  Referencias
  
  Vinclos externos 
  
  Hardware